ᱚᱱᱚᱱᱛᱚᱯᱩᱨ ᱯᱚᱱᱚᱛ

ᱚᱱᱚᱱᱛᱚᱯᱩᱨ ᱯᱚᱱᱚᱛ (ᱚᱯᱷᱤᱥᱤᱭᱟᱞᱤᱺ ᱚᱱᱚᱱᱛᱚᱯᱩᱨᱚᱢ ᱯᱚᱱᱚᱛ) ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱨᱮᱭᱟᱞᱥᱤᱢᱟᱹ ᱦᱟᱹᱴᱤᱧ ᱨᱮᱱᱟᱜ ᱯᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱚᱱᱚᱱᱛᱚᱯᱩᱨ ᱱᱟᱜᱟᱨ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱯᱚᱱᱚᱛ ᱫᱚ ᱮᱨᱤᱭᱟ ᱞᱮᱠᱟᱛᱮ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮ  ᱔,᱐᱘᱓,᱓᱑᱕ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱤᱨᱟᱹᱞ ᱟᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱯᱚᱱᱚᱛ ᱠᱟᱱᱟ ᱾

 ᱪᱷᱟᱹᱴᱭᱟᱹᱨ 
ᱚᱱᱚᱱᱛᱚᱯᱩᱨ ᱫᱚ ᱢᱤᱫ ᱢᱟᱨᱟᱝ ᱴᱮᱝᱠ (tank) ᱚᱱᱚᱱᱛᱚᱥᱟᱜᱚᱨ ᱠᱷᱚᱱ ᱦᱩᱭ ᱟᱠᱟᱱᱟ ᱾ ᱵᱤᱡᱚᱭᱱᱚᱜᱚᱨᱚᱢ ᱥᱟᱢᱨᱟᱡᱽ ᱨᱮᱱᱟᱜ ᱨᱟᱡᱮᱫ ᱚᱠᱛᱚ ᱨᱮ ᱱᱚᱶᱟ ᱫᱚ ᱚᱱᱚᱱᱛᱷᱟᱢᱟ ᱠᱚ ᱧᱩᱢ ᱞᱮᱫ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱥᱟᱢᱨᱟᱡᱽ ᱜᱚᱲᱦᱚᱱ ᱥᱚᱦᱮᱫ ᱵᱩᱠᱟᱨᱟᱭᱟᱞᱩ' ᱭᱤᱡ ᱡᱤᱭᱚᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾

 ᱱᱟᱜᱟᱢ 
ᱦᱟᱭᱫᱚᱨ ᱚᱞᱞᱤ ᱴᱷᱮᱱ ᱢᱟᱨᱟᱴᱷᱟᱥ ᱠᱚ ᱜᱚᱴᱤ ᱯᱷᱚᱨᱴ ᱠᱚ ᱟᱢᱮᱴ ᱞᱮᱫ ᱛᱟᱦᱮᱸᱫ ᱾ ᱑᱗᱘᱙ ᱨᱮ ᱟᱡᱤᱡ ᱦᱚᱯᱚᱱ ᱴᱤᱯᱩ ᱥᱩᱞᱛᱟᱱ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱤᱱᱤᱡ ᱱᱤᱡᱟᱢ ᱮ ᱮᱢᱟᱫ ᱫᱮᱭᱟ ᱟᱨ ᱑᱘᱐᱐ ᱥᱟᱞᱮ ᱨᱮ ᱱᱤᱡᱟᱢ ᱫᱚ ᱥᱩᱨᱥᱩᱯᱩᱨ ᱦᱚᱱᱚᱛ ᱠᱚ ᱫᱩᱜ ᱫᱟᱨᱟᱢ ᱠᱩᱲᱟᱹᱭ ᱞᱮᱠᱟᱛᱮᱭ ᱮᱢᱟᱫ ᱠᱚ ᱛᱟᱦᱮᱸᱫ ᱾ ᱑᱙᱘᱒ ᱥᱟᱞᱮ ᱨᱮ ᱚᱱᱚᱱᱛᱚᱯᱩᱨᱚᱢ ᱯᱚᱱᱚᱛ ᱫᱚ ᱵᱮᱱᱟᱣ ᱮᱱᱟ ᱵᱮᱞᱟᱨᱤ ᱯᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱾

ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱥᱤᱧᱚᱛ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱚᱱᱚᱱᱛᱚᱯᱩᱨ ᱯᱚᱱᱚᱛ ᱨᱮ ᱫᱚ ᱔,᱐᱘᱑,᱑᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱗ ᱟᱱᱟᱜ ᱵᱟᱹᱲᱛᱤ ᱦᱚᱲ ᱢᱮᱱᱟᱜ ᱠᱚ ᱴᱷᱟᱶ ᱞᱮᱠᱟᱛᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱣᱟ ᱫᱚ ᱮᱨᱤᱭᱟ ᱞᱮᱠᱟᱛᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱚᱱᱟ ᱯᱚᱱᱚᱛ ᱨᱮᱱᱟᱜ ᱾ ᱱᱚᱣᱟ ᱯᱚᱱᱚᱛ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱗᱗ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱥᱮᱪᱮᱫ ᱨᱮᱱᱟᱝ ᱫᱚᱨ ᱫᱚ ᱖᱔ᱹ᱒᱘% ᱾ ᱩᱱᱠᱩ ᱢᱩᱸᱫᱽ ᱠᱷᱚᱱ ᱒᱘ᱹ᱙% ᱦᱚᱲ ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ